Document ID: 32006R0035

32006R0035
L 007/8
JURNALUL OFÍCIAL AL UNIUNII EUROPENE
REGULAMENTUL (CE) NR. 35/2006 AL COMISIEI
din 11 ianuarie 2006
de modificare a anexelor I, V și VII la Regulamentul (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), în special articolul 19,
întrucât:
(1)
Pentru punerea în aplicare a Memorandumului de înțelegere între Comisia Europeană și organismul chinez omolog este necesară reintroducerea dispozițiilor inițiale ale anexei I privind descrierea produselor.
(2)
Consiliul a aprobat, prin Decizia 2005/948/CE (2), semnarea și aplicarea provizorie a unui Acord bilateral între Comunitatea Europeană și Republica Belarus privind comerțul cu produse textile.
(3)
Prin urmare, Regulamentul (CEE) nr. 3030/93 ar trebui modificat corespunzător.
(4)
Măsurile prevăzute de prezentul regulament sunt conforme cu avizul Comitetului pentru textile instituit prin articolul 17 din Regulamentul (CEE) nr. 3030/93,
ADOPTĂ PREZENTUL REGULAMENT:
Articolul 1
Regulamentul (CEE) nr. 3030/93 se modifică după cum urmează:
1.
La anexa I, alineatul (2) se înlocuiește cu următorul text:
„(2)
În cazul în care nu se precizează materialul constitutiv al produselor din categoriile de la 1 la 144 originare din Vietnam și China, se consideră că aceste produse sunt constituite exclusiv din lână sau păr fin de animale, din bumbac sau din fibre sintetice sau artificiale.”
2.
Anexa V se înlocuiește cu textul din anexa I la prezentul regulament.
3.
La anexa VII, tabelul se înlocuiește cu tabelul din anexa II la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 ianuarie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 ianuarie 2006.

Labels: 1
3
5